Diari Oficial de la Generalitat Valenciana


Sumari del DOGV 4985, del 14-04-2005 (2005/3701)

RESOLUCIÓ de 5 d'abril de 2005, del president del Consell Jurídic Consultiu de la Comunitat Valenciana, per la qual es fixa el preu públic per la venda de la publicació Doctrina legal del Consell Jurídic Consultiu de la Comunitat Valenciana corresponent a l'any 2004.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/04/05/(1)/dof/vci/html**

### Dades del document

Número de DOGV
:   4985

Data del DOGV
:   14-04-2005

Secció del DOGV
:   I. DISPOSICIONS GENERALS

Número del document
:   2005/3701


Data del document
:   05-04-2005

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * preu autoritzat
    * publicació
    * indústria del llibre
    * llista de preus
    * legislació

RESOLUCIÓ de 5 d'abril de 2005, del president del Consell Jurídic Consultiu de la Comunitat Valenciana, per la qual es fixa el preu públic per la venda de la publicació Doctrina legal del Consell Jurídic Consultiu de la Comunitat Valenciana corresponent a l'any 2004. [2005/M3701]
  
De conformitat amb el Decret 73/1991, de 13 de maig, del Consell de la Generalitat Valenciana, el qual establix el règim general aplicable als preus públics de la Generalitat Valenciana i el procediment de fixació i aprovació de les quanties d'estos, i tenint en compte que el Decret 227/1991, de 9 de desembre, del Consell de la Generalitat Valenciana, determina els béns, servicis i activitats susceptibles de ser retribuïts per mitjà de preus públics, entre els quals s'inclou la venda de publicacions de totes les conselleries i organismes autònoms.
  
Atés que l'apartat h) de l'article 20 del Reglament del Consell Jurídic Consultiu de la Comunitat Valenciana, aprovat pel Decret 138/1996, de 16 de juliol, del Govern Valencià, atribuïx al seu president la competència per a l'exercici, amb respecte al Consell, d'aquelles funcions que la legislació d'hisenda de la Generalitat Valenciana atribuïx als consellers en relació amb els seus departaments.
  
Atés que segons el que establix l'article 3.2 del Decret 73/1991, del Consell de la Generalitat Valenciana, és procedent fixar la quantia del preu públic que ha de regir la venda de la publicació Doctrina legal del Consell Jurídic Consultiu de la Comunitat Valenciana 2004, una vegada que s'ha determinat el seu cost, és pel que, resolc:
  
Primer
  
La present té per objecte fixar el preu públic que ha de percebre el Consell Jurídic Consultiu de la Comunitat Valenciana per la venda de la seua publicació Doctrina legal del Consell Jurídic Consultiu de la Comunitat Valenciana 2004, en suport paper i electrònic.
  
Segon
  
Seran obligats al pagament del preu públic ara regulat els adquirents de la publicació ressenyada en l'apartat primer.
  
Tercer
  
La quantia del preu públic objecte de la present es fixa en trenta-cinc euros amb noranta cèntims (35,90 €), incloent-se en esta l'import corresponent a l'aplicació del tipus de l'impost sobre el valor afegit, vigent en el moment d'efectuar-se la venda de la publicació.
  
Quart
  
L'obligació de pagament del preu que es regula naixerà quan s'adquirisca la publicació a què al·ludix l'article anterior. En el supòsit de comandes per correu, telefònics o per qualsevol altre mitjà de comunicació, el preu s'exigirà per anticipat, per a això es requerirà l'acreditació del pagament prèviament al lliurament de la publicació.


Còpia Permalink ELI